คุณสมบัติของผู้ขออนุญาตให้มีและใช้อาวุธปืน 
- บรรลุนิติภาวะ 
- สภาพร่างกายปกติไม่พิการหรือทุพพลภาพ 
- ไม่เป็นบุคคลไร้ความสามารถหรือวิกลจริต หรือจิตฟั่นเฟือนไม่สมประกอบ 
- มีชื่อในทะเบียนบ้านและมีถิ่นที่อยู่ประจำในท้องที่ไม่น้อยกว่า 6 เดือน 
- ไม่เคยต้องโทษจำคุกคดีอาญา 

เอกสารประกอบคำขออนุญาต/การขออนุญาตซื้อปืนและเครื่องกระสุนปืน 
ข้าราชการพลเรือน ข้าราชการอื่นๆ หรือพนักงานองค์กรของรัฐ 
- บัตรประจำตัวข้าราชการหรือพนักงาน (ฉบับจริงพร้อมสำเนา) 
- ทะเบียนบ้าน(ฉบับจริง พร้อมสำเนา) 
- หนังสือรับรองจากผู้บังคับบัญชารับรองตำแหน่งหน้าที่ เงินเดือน ความประพฤติ เหตุผลความจำเป็นที่ขออนุญาตที่ออกให้ไม่เกิน 6 เดือน 
- ผู้ออกหนังสือรับรองต้องเป็นผู้บังคับบัญชาต้นสังกัดระดับผู้อำนวยการกอง หรือเทียบเท่าขึ้นไป 
- ข้าราชการตั้งแต่ระดับผู้อำนวยการกอง หรือเทียบเท่าขึ้นไปไม่ต้องมีหนังสือรับรอง 
- หลักฐานแสดงว่าผ่านการฝึกอบรมการใช้อาวุธปืน 

ข้าราชการทหารหรือตำรวจ 
- บัตรประจำตัวข้าราชการหรือพนักงาน (ฉบับจริงพร้อมสำเนา) 
- ทะเบียนบ้าน (ฉบับจริง พร้อมสำเนา) 
- หนังสือรับรองจากผู้บังคับบัญชารับรองตำแหน่งหน้าที่ เงินเดือน ความประพฤติ 
และเหตุผลความจำเป็นที่ขออนุญาต ที่ออกให้ไม่เกิน 6 เดือน 
- ผู้ที่ออกหนังสือต้องเป็นผู้บังคับบัญชาต้นสังกัดที่มียศตั้งแต่พันเอกหรือพันตำรวจเอกขึ้นไป 
- ผู้มียศตั้งแต่พันเอกหรือพันตำรวจเอกขึ้นไปไม่ต้องมีหนังสือรับรอง 
- หลักฐานแสดงว่าผ่านการฝึกอบรมการใช้อาวุธปืน 

ประชาชนทั่วไป หรือผู้ประกอบอาชีพอื่น 
- บัตรประจำตัวประชาชน (ฉบับจริง พร้อมสำเนา) 
- ทะเบียนบ้าน (ฉบับจริง พร้อมสำเนา) 
- หลักฐานการประกอบอาชีพ อาทิเช่น หนังสือรับรองการจดทะเบียนบริษัท ห้างหุ้นส่วน หรือร้านหากเป็นลูกจ้างหรือรับจ้างต้องมีหนังสือรับรองตำแหน่งหน้าที่ เงินเดือน                                                           จากผู้ที่มีอำนาจจัดการของกิจการนั้น หรือเจ้าของแล้วแต่กรณี หากมิได้มีอาชีพรับจ้างต้องมีเอกสารประกอบตามที่อ้างอิง อาทิเช่น ทำสวน ทำไร� ติดต่อค้าขายที่ หรือค้าขายย่อย หรือเร่ขาย โดยไม่ได้จดทะเบียน ต้องนำหลักทรัพย์ เช่น โฉนดที่ดิน เงินฝากธนาคาร (Statement) หรือหลักฐานอื่นเพื่อประกอบการพิจารณา 
- หนังสือรับรองความประพฤติและเหตุผลความจำเป็นที่ขออนุญาตจากข้าราชการระดับ 6 ขึ้นไป 
หรือตำแหน่งเทียบเท่าขึ้นไป 
- พิมพ์ลายนิ้วมือตรวจสอบประวัติ และสืบสวนความประพฤติ 
- หากขออนุญาตเพื่อการกีฬาจะต้องนำหลักฐานการเป็นสมาชิกสนามยิงปืนมาแล้ว                ไม่น้อยกว่า 60 วัน มาประกอบการพิจารณา 
- หลักฐานแสดงว่าผ่านการฝึกอบรมการใช้อาวุธปืน 

